Dodô Pires

José Rodolfo Pires Ribeiro, njohur ndryshe si Dodô, është një futbollist profesionist brazilian i cili luan me klubin brazilian Santos si mbrojtës i majtë.

Karriera me klube
Vitet e hershme
Në maj 2009, Dodô ishte i lidhur me një transferim te klubin anglez Manchester United i cili do të kryhej në shkurt 2010.

Në dhjetor 2010, Dodô u bashkua me Bahian në formën e huazimit deri në fund të sezonit.

Roma

Më 2 korrik 2012, Dodô u bashkua me klubin italian të Serie A, Roma. Ai bëri debutimin e tij me klubin më 28 tetor në humbjen 2–3 kundër Udineses. Ai e nisi ndeshjen si titullar dhe më pas u zëvëndësua me bashkkombasin e tij Marquinhos. Ai e përfundoi sezonin e tij të parë me klubin kryeqytetas duke luajtur 11 ndeshje.

Dodô gjeti më shumë hapsira për të luajtur futboll gjatë sezonit 2013–14, për shkak se mbrojtësi i majtë italian Federico Balzaretti humbi shumicën e sezonit për shkak dëmtimesh. Ai e përfundoi sezonin 2013–14 me 20 paraqitje në të gjitha kompeticionet, duke ndihmuar Romën që t'a përfundonte kampionatin në vendin e dytë.

Internazionale
Më 8 korrik 2014, Interi njoftoi transferimin e Dodôs në një huazim dy-vjeçar për 1.2 milion €. Zikaltrit gjithashtu kishin të drejtën e blerjes së kartonit të lojtarit për 7.8 milion € pasi ai të luante ndeshjen e parë zyrtare me ekipin.

Dodô debutoi zyrtarisht me klubin më 20 gusht në ndeshjen e parë raundit play-off të Ligës së Evropës kundër Stjarnan, duke shënuar një nga golat e suksesit 3–0 në transfertë. Njëmbëdhjetë ditë më pas, ai debutoi në Serie A në pa barazimin pa gola kundër Torinos, duke luajtur 80 minuta si titullar. Pas kësaj, Interi arriti një sukses 7–0 kundër Sassuolos në San Siro, me Dodôn i cili ishte një nga më të mirë në fushë.

Më 6 nëntor, ai shënoi në barazimin 1–1 kundër Saint-Étienne në fazën e grupeve të Ligës së Evropës.

Sampdoria
Më 21 janar 2016, Dodô kreu vizitat mjeksore si lojtari i ri i Sampdorias, duke u huazuar deri në përfundim të sezonit 2015–16. Ai u aktivizua në 17 ndeshje në kampionat gjatë kësaj kohe, pa arritur të shënoj. Pas përfundimit të huazimit, Dodô u rikthye te Interi, megjithatë ai u aktivizua në vetëm dy ndeshje nga trajneri Mancini në fazën përgatitore, si dhe u la jashtë turit në Shtetet e Bashkuara. Më 17 gusht, ai u rikthye sërisht te Sampdoria në huazim me të drejtë blerje pas dy vitesh.

Më 22 shkurt 2018, Dodô u rikthye në Brazil duke firmosur një kontratë një-vjeçare me Santos në formë huazimi. Ai debutoi më 7 mars duke u aktivizuar si titullar në humbjen 2–1 në transfertë kundër Grêmios në Campeonato Paulista.

Në janar 2019, Dodô u huazua te Cruzeiro deri më 31 dhjetor 2019 në një transferim me detyrim blerje pas mbarimit të huazimit. Megjithatë, në përfundim të huazimit klubi nuk e bleu përfundimisht kartonin e lojtarit për shkak të vështirësive financiare.

Atlético Mineiro
Kontrata e Dodôs me Sampdorian skadoi në dhjetor 2020, duke e bërë brazilianin një lojtar të lirë. Më 5 shkurt 2021, ai firmosi një kontratë tre-vjeçare me Atlético Mineiron.

Santos
Më 10 korrik 2023, Dodô u rikthye te Santosi duke nënshkruar një kontratë dy-vjeçare-e-gjysëm.

Karriera ndërkombëtare
Në tetor 2014, Dodô u thirr për herë të parë në kombëtaren braziliane për dy ndeshjet miqësore kundër Argjentinës dhe Japonisë. Ai qëndroi si zëvëndësues në të dyja ndeshjet, pa mundur të debutoj.

Statistikat e karrierës
Redaktuar më 20 tetor 2014 
SezoniKlubiLigaLigaKupaTjetërKontinentiTotalNdeshjeGolaNdeshjeGolaNdeshjeGolaNdeshjeGolaNdeshjeGolaBrazilLigaCopa do BrasilLiga e ShtetitAmerika e JugutTotal2009CorinthiansSérie A40–000040201000–2000202011Bahia1416011100312ItaliLigaCoppa ItaliaSupercoppaEuropaTotal2012–13RomaSerie A11040––1502013–1419010––2002014–15Inter7000–2191TotalBrazil1816013100372Itali370500021441Karriera në total55111013121813

 Trofe 
Brazil
Superclásico de las Américas: 2014

 Referime 

 Lidhje të jashtme 

 Profili i lojtarit te corinthians.com.br

Kategoria:Lindje 1992
Kategoria:Njerëz që jetojnë
Kategoria:Futbollistë brazilianë
Kategoria:Futbollistë në kombëtaren braziliane
Kategoria:Futbollistë në Sport Club Corinthians
Kategoria:Futbollistë në A.S. Roma
Kategoria:Futbollistë në F.C. Internazionale Milano
Kategoria:Futbollistë në U.C. Sampdoria
Kategoria:Futbollistë në Atlético Mineiro
Kategoria:Futbollistë në Santos FC
Kategoria:Futbollistë në Campeonato Brasileiro Série A
Kategoria:Futbollistë në Serie A